CELEX: 22003D0005
Language: lt
Date: 1043971200000
Title: 2003 m. sausio 31 d. EEE jungtinio komiteto sprendimas Nr. 5/2003, iš dalies keičiantis EEE susitarimo II priedą (Techniniai reglamentai, standartai, bandymai ir sertifikavimas)

Svarbus teisinis pranešimas

|

22003D0005

Oficialusis leidinys L 094 , 10/04/2003 p. 0051 - 0052

		EEE jungtinio komiteto sprendimasNr. 5/20032003 m. sausio 31 d.iš dalies keičiantis EEE susitarimo II priedą (Techniniai reglamentai, standartai, bandymai ir sertifikavimas)EEE JUNGTINIS KOMITETAS,Atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį,kadangi:(1) Susitarimo II priedas buvo iš dalies pakeistas 2002 m. gruodžio 6 d. EEE jungtinio komiteto sprendimu Nr. 161/2002 [1].(2) 2002 m. liepos 16 d. Komisijos direktyva 2002/66/EB, iš dalies pakeičianti Tarybos direktyvų 76/895/EEB, 86/362/EEB, 86/363/EEB ir 90/642/EEB dėl pesticidų likučių didžiausių koncentracijų atitinkamai vaisiuose ir daržovėse, grūduose, gyvūninės kilmės maisto produktuose ir tam tikruose augalinės kilmės produktuose ir ant jų, įskaitant vaisius ir daržoves, nustatymo priedus [2] turi būti įtraukta į Susitarimą.(3) 2002 m. rugpjūčio 6 d. Komisijos direktyva 2002/72/EB dėl plastikinių medžiagų ir gaminių, galinčių liestis su maisto produktais [3] turi būti įtraukta į Susitarimą.(4) 2002 m. rugpjūčio 19 d. Komisijos direktyva 2002/71/EB, iš dalies pakeičianti Tarybos direktyvų 76/895/EEB, 86/362/EEB, 86/363/EEB ir 90/642/EEB dėl didžiausių pesticidų likučių (formotiono, dimetoato ir metiloksidemetono) koncentracijų atitinkamai grūduose, gyvūninės kilmės maisto produktuose ir tam tikruose augalinės kilmės produktuose ir ant jų, įskaitant vaisius ir daržoves, nustatymo priedus [4], turi būti įtraukta į Susitarimą.(5) Direktyva 2002/72/EB panaikina Komisijos direktyvą 90/128/EEB [5], kuri įtraukiama į Susitarimą ir vėliau dėl šios priežasties turi būti išbraukta iš jo,NUSPRENDĖ:1 straipsnisSusitarimo II priedo XII skyrius iš dalies keičiamas taip:1. 13 punktas (Tarybos direktyva 76/895/EEB), 38 punktas (Tarybos direktyva 86/362/EEB), 39 punktas (Tarybos direktyva 86/363/EEB) ir 54 punktas (Tarybos direktyva 90/642/EEB) papildomi šiomis įtraukomis:"— 32002 L 0066: 2002 m. liepos 16 d. Komisijos direktyva 2002/66/EB (OL L 192, 2002 7 20, p. 47),— 32002 L 0071: 2002 m. rugpjūčio 19 d. Komisijos direktyva 2002/71/EB (OL L 225, 2002 8 22, p. 21)."2. Po 54zza punkto (Komisijos direktyva 2002/67/EB) įterpiamas toks punktas:"54zzb. 32002 L 0072: 2002 m. rugpjūčio 6 d. Komisijos direktyva 2002/72/EB dėl plastikinių medžiagų ir gaminių, galinčių liestis su maisto produktais (OL L 220, 2002 8 15, p. 18)."3. 52 punkto (Komisijos direktyva 90/128/EEB) tekstas išbraukiamas.2 straipsnisDirektyvų 2002/66/EB, 2002/71/EB ir 2002/72/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.3 straipsnisŠis sprendimas įsigalioja 2003 m. vasario 1 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį [6].4 straipsnisŠis sprendimas skelbiamas Europos Sąjungos oficialiojo leidinio EEE dalyje ir EEE priede.Priimta Briuselyje, 2003 m. sausio 31 d.EEE jungtinio komiteto varduPirmininkasP. Westerlund[1] OL L 38, 2003 2 13, p. 16.[2] OL L 192, 2002 7 20, p. 47.[3] OL L 220, 2002 8 15, p. 18.[4] OL L 225, 2002 8 22, p. 21.[5] OL L 75, 1990 3 21, p. 19.[6] Konstituciniai reikalavimai nenurodyti.--------------------------------------------------